NaiveNeuron/SloPal huggingface dataset:
Glváč, Martin, podpredseda NR SR (2019-10-15):
Vážené dámy, vážení páni, ak je všeobecný súhlas, lebo naozaj sme išli veľmi rýchle a pán minister hospodárstva je mimo Bratislavy, je všeobecný súhlas, žeby sme body ministerstva hospodárstva prebrali zajtra ráno o deviatej? Je to možné? Áno. A počkáme, možno o minútu, o dve, príde pani ministerka zdravotníctva Kalavská, ktorá má nasledujúce body, a by sme pokračovali, tak ako je, teda mimo ministerstva hospodárstva a pokračovali by sme ministerstvom zdravotníctva. Takže možno minúta, dve. Spravodajcu máme, áno. A o deviatej ráno by nasledoval minister hospodárstva Peter Žiga. Je všeobecný súhlas? Ďakujem veľmi pekne. Snáď minútu, dve počkáme, kým príde pani ministerka. Ďakujem pekne. Ďakujem pekne. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín a na základe verejného zdravotného poistenia a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1609. Spoločná správa výborov má tlač 1609a. Nech sa páči, pani ministerka, uveďte vládny návrh zákona. Nech sa páči.
Grendel, Gábor, podpredseda NR SR (2022-09-27):
Sedem faktických poznámok na vystúpenie pána predsedu. Končím možnosť prihlásiť sa s ďalšími faktickými. Ako prvý pán Radovan Kazda.
B. Bugár, podpredseda NR SR: (2003-04-24):
Piatu otázku v poradí položil pán poslanec Chovanec podpredsedovi vlády Slovenskej republiky, ministrovi hospodárstva a ministrovi pre správu a privatizáciu národného majetku Robertovi Nemcsicsovi tohto znenia: „Aký je súčasný stav šetrenia netransparentnej privatizácie Špecializovaného liečebného ústavu chronických chorôb v Limbachu, pri ktorej je podozrenie z korupcie, ignorujú sa zistenia NKÚ, Ministerstva hospodárstva a Ministerstva zdravotníctva SR. Aký je stav šetrenia orgánmi činnými v trestnom konaní?“ Nech sa páči, pán podpredseda. R. Nemcsics, podpredseda vlády, minister hospodárstva a minister pre správu a privatizáciu národného majetku SR: Ďakujem pekne. Šetrenie postupu pri privatizácii Špecializovaného liečebného ústavu chronických chorôb v Limbachu orgánmi činnými v trestnom konaní je plne v kompetencii týchto orgánov, to chcem povedať ako po prvé. Preto aj kvalifikovanú odpoveď na otázku o stave tohto šetrenia, resp. o podozrení z korupcie môžu poskytnúť len príslušné kompetentné orgány. Možno táto otázka by mala smerovať skôr k ministerstvu vnútra, v pôsobnosti ktorého sú v zmysle zákona č. 575 o organizácii činnosti vlády a ústredných orgánov štátnej správy okrem iného aj orgány činné v trestnom konaní, ale napriek tomu sa budem snažiť o odpoveď. V súvislosti s privatizáciou Liečebného ústavu v Limbachu chcem uviesť, že na ministerstve pre správu a privatizáciu národného majetku bola koncom minulého roku vykonaná kontrola Najvyšším kontrolným úradom Slovenskej republiky - to sa spomína aj v otázke -, ktorá sa zaoberala dodržiavaním zákonných opatrení pri prevode majetku štátu v správe tohto ústavu. Predmetnou kontrolou nebolo zistené porušenie zákona pri privatizácii ústavu a zistenia Najvyššieho kontrolného úradu neboli takého charakteru, aby mohli byť dôvodom na zrušenie rozhodnutia o privatizácii ústavu vydaného vládou Slovenskej republiky v auguste minulého roku. Ministerstvo hospodárstva a privatizácie sa dôsledne zaoberalo tiež viacerými podaniami samotného riaditeľa Liečebného ústavu v Limbachu, ktorý namietal predovšetkým privatizáciu tohto zariadenia v súvislosti s existenciou krytu civilnej obrany v suteréne budovy ústavu. Pri spätnej kontrole privatizačného projektu, ktorá bola zameraná na riešenie zabezpečenia práve prevádzky a plnenia účelu krytu civilnej ochrany, aj po privatizácii ústavu bolo zistené, že v privatizačnom projekte je aj tento problém dostatočne riešený v súlade s platnými právnymi predpismi. Zo strany nášho ministerstva, resp. ministerstva hospodárstva nebol teda zistený žiadny dôvod na iný postup pri privatizácii Špecializovaného liečebného ústavu chronických chorôb v Limbachu,  než aký bol schválený vládou v auguste 2002. Ďakujem pekne, skončil som, pán predsedajúci.
K. Tóthová, poslankyňa: (2007-02-01):
Ďalej by som vás chcela, pán poslanec, upozorniť, že v Spojených štátoch amerických kongres vedie žena Nancy Pelocy a uviedla, že bude realizovať svoj predvolebný program a jeden z nich je, prečítam vám, že „bude blokovať Bushov návrh čiastočnej privatizácie systému sociálneho zabezpečenia.“ V Spojených štátoch amerických idú blokovať, pretože zrejme dospeli k záveru, že tu bude treba urobiť veľmi silné garancie, pretože tu existujú nebezpečenstvá. Opakujem, existujú nebezpečenstvá. Preto bude blokovaný Bushov návrh čiastočnej privatizácie systému sociálneho ... (Prerušenie vystúpenia časomierou.)
Žiga, Peter, podpredseda NR SR (2023-12-13):
Pán poslanec Szalay.
Grendel, Gábor, podpredseda NR SR (2020-09-24):
Pán poslanec Urban.
Kollár, Miroslav, poslanec NR SR (2020-05-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Prosím, dajte o mojom návrhu, vážený pán predsedajúci, hlasovať. Ďakujem.
Malatinský, Tomáš, minister hospodárstva SR (2013-03-19):
Ďakujem pekne. Vážená pani predsedajúca, vážené poslankyne, vážení poslanci, dôvodom na vypracovanie návrhu zákona o poskytovaní dotácií v pôsobnosti Ministerstva hospodárstva Slovenskej republiky bola nutnosť reagovať na problémy aplikačnej praxe, ktoré neboli pôvodným zákonom č. 181/2011 Z. z. dostatočne pokryté. Týmto novým návrhom zákona sa navrhuje zefektívnenie systému poskytovania dotácií a zavádza nový druh dotácie pre oblasť výskumu, vývoja a inovácií. Ministerstvo hospodárstva Slovenskej republiky ako správca rozpočtovej kapitoly podľa pôvodného zákona poskytovalo dotácie na podporu baníctva a odstránenie následkov banskej činnosti, na podporu rozvoja malého a stredného podnikania, na podporu využívania biomasy a slnečnej energie na výrobu tepla, na podporu ochrany spotrebiteľa a v neposlednej miere na podporu rozvoja priemyselnej výroby a služieb. Tieto typy dotácií ostávajú aj v novom návrhu zákona. Predloženým návrhom sa rozširujú dotácie v oblasti baníctva o dotácie na úhradu sociálnych vplyvov útlmu banskej činnosti, ktoré však neznamenajú zvýšený vplyv na štátny rozpočet, pretože budú pokryté z rozpočtu ministerstva. Súčasne sa zavádza nový druh dotácie na podporu výskumu, vývoja a inovácií. Tento druh dotácie považuje ministerstvo za vysoko motivujúci nástroj pre podnikateľský sektor. Predloženým návrhom sa ďalej vymedzuje okruh osôb, upravuje účel, podmienky, rozsah a spôsob poskytovania dotácií, kedy je možné poskytnúť finančné prostriedky z rozpočtovej kapitoly ministerstva, a rovnako sa vymedzuje i okruh oblastí, na ktoré dotácie nie je možné poskytnúť. Okrem toho sa týmto návrhom ustanovuje pôsobnosť ministerstva na poskytovanie dotácií, upresňuje sa vzťah zákona k osobitným právnym predpisom, zavádza sa povinnosť zverejňovať na internetovej stránke ministerstva zoznam žiadostí o poskytnutie dotácie, zoznam poskytnutých dotácií a ich výšku, zoznam neposkytnutých dotácií s uvedením dôvodu zamietnutia žiadosti, ako aj evidencia uzavretých zmlúv. Návrh zákona nezakladá nároky na verejné financie, bude mať pozitívny sociálny vplyv a vplyv na informatizáciu spoločnosti. Nebude mať vplyv na životné a podnikateľské prostredie. Vážená pani predsedajúca, vážené poslankyne, žiadam vás o podporu predloženého návrhu.
Abrhan, Pavol, poslanec NR SR (2015-12-11):
Ďakujem pekne. Pán minister, hovorili ste o starostoch, ktorí privítali túto kompu. Ani sa im nečudujem, veď každý normálny človek takéto niečo by mohol len privítať. Ale nie je problém v tom a nie je diskusia o tom, či tá kompa mala byť, alebo nemala byť. Problém je o tom, za akých podmienok, za akých podmienok chcete prevádzkovať túto kompu. Hovorili ste o tom, že štát neprišiel ani o jedno euro. Som neveril, že dokážete byť takýto cynik. Cynicky nastaviť zmluvu tak, aby ste zarábali 15 rokov na nej, a tvrdiť, že doteraz štát ešte neprišiel ani o jedno euro. Žiaľ, k čl. 6 ods. 1 tejto zmluvy, kde sa hovorí v prípade nárastu ceny pohonných hmôt, ste sa vôbec nevyjadrili. Ste sa tomu vyhli. A už vôbec ste nehovorili o tom, že prečo tá zmluva nerieši, aj keď budú klesať, tak ako tu pán poslanec Lebocký spomenul, cena ropy, že prečo by nemali klesať aj tieto služby? Vy ste hovorili a podľa vás skutočným dôvodom tejto schôdze je kampaň. Ja vás chcem ubezpečiť, že nie je kampaň. Skutočným dôvodom je to, čo pán Lazár robí v tomto štátnom podniku. A že vy sa ho zastávate. Sú kšefty pána Lazára, ktoré vy kryjete. Záverom chcem len povedať, že hovorili ste dlho, dlhšie možno hovoril už len Fidel Castro. Podarilo sa mu presvedčiť Kubáncov, ale celý svet vedel, že pravda je niekde inde.
P. Hrušovský, podpredseda NR SR: (2002-06-19):
Vítam na rokovaní pána poslanca Mikloška. A. Juriš, poslanec: Vážený pán predsedajúci, vážený pán minister, vážené kolegyne, kolegovia, vážení hostia. Výbor Národnej rady Slovenskej republiky pre pôdohospodárstvo v súlade s § 78 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladá Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 332/1996 Z. z. o vinohradníctve a vinárstve a o zmene zákona č. 61/1964 Zb. o rozvoji rastlinnej výroby v znení zákona č. 132/1989 Zb. v znení zákona č. 23/2002 Z. z. v druhom čítaní. Národná rada Slovenskej republiky uznesením č. 2096 z 15. júna 2002 pridelila uvedený vládny návrh zákona na prerokovanie vo výboroch do 30 dní, v gestorskom výbore do 32 dní od jeho prerokovania v prvom čítaní, a to Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre pôdohospodárstvo. Za gestorský určila Výbor Národnej rady Slovenskej republiky pre pôdohospodárstvo. Uvedené výbory vrátane gestorského vládny návrh zákona prerokovali v stanovenej lehote. Gestorský výbor prerokoval spoločnú správu výborov na svojej schôdzi dňa 17. júna 2002 a schválil ju uznesením č. 432. Iné výbory vládny návrh zákona neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v uznesení Národnej rady Slovenskej republiky č. 2096, svoje stanoviská podľa § 75 ods. 2 rokovacieho poriadku. Výbory Národnej rady Slovenskej republiky, ktorým bol návrh zákona pridelený, zaujali k nemu nasledujúce stanoviská. Ústavnoprávny výbor Národnej rady Slovenskej republiky uznesením č. 1443 z 12. júna 2002 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu neprerokoval predložený vládny návrh zákona, lebo v zmysle § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebola prítomná potrebná nadpolovičná väčšina všetkých jeho členov. Výbor Národnej rady Slovenskej republiky pre pôdohospodárstvo uznesením č. 409 zo 4. júna 2002 tiež s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Oddelenie IV sú pozmeňujúce návrhy v počte 13. Gestorský výbor navrhuje o bodoch spoločnej správy hlasovať spoločne. Vážený pán predsedajúci, skončil som, môže sa otvoriť rozprava.
Liba, Peter, poslanec NR SR (2023-06-22):
Ďakujem, pán predseda. Vážený pán predseda, v rozprave k návrhu zákona nevystúpil žiaden poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 3 spoločnej správy spoločne s odporúčaním gestorského výboru schváliť.
Podmanický, Ján, poslanec NR SR (2015-09-18):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci; ďalej aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 9. 11. 2015 a gestorský výbor do 10. 11. 2015 od prerokovania návrhu zákona v Národnej rade v prvom čítaní.
Zmajkovičová, Renáta, podpredsedníčka NR SR (2014-03-19):
Faktické poznámky na vystúpenie pána poslanca nie sú. Pýtam sa teraz, či sa chce niekto prihlásiť do rozpravy ústne. Pán poslanec Hlina, jediný. Uzatváram možnosť prihlásiť sa do rozpravy. Nech sa páči, pán poslanec Hlina.
Kondrót, Maroš, poslanec NR SR (2012-07-31):
Vážený pán predseda, v rozprave vystúpili štyria poslanci, ktorí podali pozmeňujúce návrhy. Poslanec Přidal podal procedurálny návrh vrátiť návrh zákona na dopracovanie a poslanec Chren požiadal o vyňatie bodu 2 zo spoločnej správy na osobitné hlasovanie. Pán predseda, dajte, prosím, hlasovať o procedurálnom návrhu poslanca Přidala, a to, vrátiť návrh zákona na dopracovanie.
Drábiková, Lucia, poslankyňa NR SR (2021-06-17):
Vážený pán predsedajúci, vážené pani poslankyne, vážení páni poslanci, dovoľte mi predložiť správu výborov Národnej rady Slovenskej republiky o prerokovaní návrhu účtovnej závierky Sociálnej poisťovne za rok 2020 (tlač 548). Predseda Národnej rady Slovenskej republiky rozhodnutím č. 563 z 26. mája 2021 pridelil návrh účtovnej závierky Sociálnej poisťovne za rok 2020 (tlač 548) na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci, ktorý Národnej rade Slovenskej republiky podá správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Návrh účtovnej závierky Sociálnej poisťovne za rok 2020 (tlač 548) prerokovali a odporučili Národnej rade Slovenskej republiky schváliť oba určené výbory. Výbor ma uznesením poveril predložiť Národnej rade Slovenskej republiky správu výborov o prerokovaní návrhu účtovnej závierky Sociálnej poisťovne za rok 2020 a návrh na uznesenie Národnej rady Slovenskej republiky, ktorý tvorí prílohu správy. Správa výborov Národnej rady Slovenskej republiky o výsledku prerokovania uvedeného materiálu bola schválená uznesením Výboru Národnej rady Slovenskej republiky pre sociálne veci č. 116 zo 14. júna 2021. Pán predsedajúci, otvorte, prosím, rozpravu.
Susko, Boris, poslanec NR SR (2021-11-30):
Ďakujem pekne za slovo. Vážený pán predsedajúci, milé kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 31. januára 2022. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru, vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
M. Číž, podpredseda NR SR: (2007-02-06):
(Hlasovanie.) Prítomných 132 poslancov, za návrh 58 poslancov, proti 71 poslancov, zdržali sa 3 poslanci. Konštatujem, že tento návrh sme neschválili. Ďalej.
Uhliarik, Ivan, poslanec NR SR (2013-07-01):
Tretím celosvetovým cieľom, ako som dnes spomínal, Svetovej zdravotníckej organizácie je finančná ochrana pacientov. A v tomto prípade práve my všetci, ktorí tu sedíme, vieme, že doplatky pacientov na Slovensku rastú na lieky paradoxne menej než na priamu zdravotnú starostlivosť, teda na rôzne poplatky spojené s výkonom zdravotnej starostlivosti alebo s administratívnou činnosťou. Len pre tých, ktorí tu sedia, poviem ešte raz, tento zákon hovorí o percentách času, ktorý lekár musí venovať pacientovi bez poplatku alebo nemôže vyberať poplatok. A návrh pána poslanca Bastrnáka a Nagya a Bugára hovorí o tom, keďže to bolo často zneužívané, aby to bolo explicitne napísané ako dve hodiny. Myslím si, že ten zákon je dobrý aj v tom, že necháva lekárovi možnosť sa rozhodnúť, kedy tie dve hodiny si sám určí, a on to na svoje dvere alebo teda na svoju ambulanciu napíše, lebo dnes sme tu takisto počuli, že u rôznych špecialistov, mám s tým vlastnú skúsenosť, pacienti stoja alebo sedia už od piatej, štvrtej ráno, aby sa dostali na rad. A vy sami všetci, ktorí ste možno v nedávnej dobe boli u lekára, viete, že o jednej poobede tam už nesedí nikto. To znamená, v prípade, že si špecialista, alebo všeobecný lekár, väčšinou špecialista určí práve tieto hodiny napr. na odpoludnie, že nemusí sa platiť, tak sa aj takýmto spôsobom môže zlepšiť manažment toho pacienta v daný pracovný deň. Preto si myslím, že je veľmi dobré, aby sme sa nad takýmto zákonom zamýšľali, a bolo by veľmi dobré, keby tento zákon pre pacientov prešiel minimálne do druhého čítania.
Paška, Pavol, predseda NR SR (2013-09-06):
Pán poslanec Šebej.
B. Bugár, podpredseda NR SR: (2002-03-21):
R. Hofbauer, poslanec: Reagujem na vás a budem reagovať na toho, koho ja uznám za vhodné.
Paška, Pavol, predseda NR SR (2012-06-28):
Kolegyne, kolegovia, ja vás poprosím. Pán poslanec.
Kuffa, Štefan, poslanec NR SR (2014-01-30):
Ďakujem za slovo. No ja som sa tak nad tým zamyslel. Myslím si, že v tej rokovacej sále našej už nestačí to hovorené slovo, lebo musíme tu videá púšťať. Dovolím si povedať, že toto vystúpenie nebolo v súlade s rokovacím poriadkom, lebo teraz ja mám na koho reagovať? Na Víťazoslava Morica, ktorý tam uvádza tie dekadentské idey? Alebo dekadentné myšlienky Dodove teraz mám rozoberať? Čo mám rozoberať teraz? Ja som na to už upozorňoval. A nesúhlasím s tým, keď, tak potom to zmeňme v rokovacom poriadku. V ňom § 27 ods. 7 hovorí: „Rečník hovorí spravidla vo voľnom prednese, pri ktorom môže použiť poznámky.“ Ak teda budeme aj do budúcna používať tú videotechniku, prosím, môžeme tak robiť, ale nech to dáme do rokovacieho poriadku. Môže sa tu stať, že sa tu pustí celovečerný film. A ja najbližšie pustím vám tu trojhodinový film a ešte to aj zopakujem aj trikrát. Tak jednoducho myslím si, že aj toto treba rešpektovať, aby sme aj tak vzájomne mali úctu voči sebe. Tak môžu byť tu aj plamenisté tieto reči, ale tak urážať by sme sa nemuseli. Ďakujem za slovo. (Potlesk.)
A. Belousovová, podpredsedníčka NR SR: (2008-05-14):
Teraz dávam slovo spravodajcovi, ktorého určil gestorský výbor, ústavnoprávny výbor, pánovi poslancovi Petrovi Miššíkovi. Nech sa páči.
Pčolinský, Peter, podpredseda NR SR (2023-05-05):
Pán poslanec Svrček s faktickou.
Sulík, Richard, predseda NR SR (2011-07-13):
Ďakujem. Uzatváram možnosť sa prihlásiť s faktickou poznámkou. Máme troch poslancov. Pán poslanec Muňko.
M. Hort, podpredseda NR SR: (2008-09-10):
Otváram všeobecnú rozpravu. Konštatujem, že ani tu som do rozpravy nedostal žiadnu písomnú prihlášku, a preto sa pýtam, kto sa chce do rozpravy prihlásiť ústne? Konštatujem, že nikto. Uzatváram možnosť podania ústnych prihlášok a vyhlasujem všeobecnú rozpravu za skončenú. Prerušujem rokovanie o tomto bode programu s tým, že hlasovanie bude nasledovať o 17.00 hodine. Teraz sa vrátime k prerušenému rokovaniu o vládnom návrhu zákona o Audiovizuálnom fonde a o zmene a doplnení niektorých zákonov , ktorý máme ako tlač 702. Prosím pána ministra kultúry Slovenskej republiky Marka Maďariča, aby zaujal miesto určené pre navrhovateľov, rovnako aj spravodajcu z výboru pre kultúru a médiá pána poslanca Rafaja a otváram všeobecnú rozpravu. Pred prestávkou sa písomne prihlásili do rozpravy páni poslanci, teda pani poslankyňa Magdaléna Vášáryová, pán poslanec Tomáš Galbavý. Po ich vystúpeniach bude možné prihlásiť sa do rozpravy ústne. Teraz dávam slovo pani poslankyni Magdaléne Vášáryovej, nech sa páči. Po prerokovaní tohto zákona budú potom nasledovať zákony, ktorých navrhovateľom je ministerstvo pôdohospodárstva, pán minister Becík. Nech sa páči, pani poslankyňa.
Duchoň, Daniel, poslanec NR SR (2012-06-27):
Súčasne odporúčam v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady č. 71 z 1. júna 2012 prideliť v druhom čítaní na prerokovanie tento návrh okrem Výboru Národnej rady pre financie a rozpočet aj ústavnoprávnemu výboru, výboru pre európske záležitosti, zahraničnému výboru. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali ihneď. Vážený pán predseda, dajte, prosím, o mojom návrhu hlasovať.
B. Bugár, podpredseda NR SR: (2005-11-08):
(Hlasovanie.) Prítomných 139, za 126, zdržalo sa 12 poslancov, nehlasoval 1. Konštatujem, že návrh sme schválili. Nech sa páči.
Suja, Miroslav, poslanec NR SR (2021-09-29):
Ďakujem za slovo, pán predsedajúci. Pán poslanec Pellegrini, veľmi dobré vystúpenie. Súhlasím s ním až na jednu vec. V jednej veci sa nezhodneme. Vy ste hovorili, že sú tu vzdelaní ľudia. No, ja si myslím, že to sú nie vzdelaní ľudia, sú to obyčajní plagiátori a diletanti. Skúste mi potom vo faktickej vymenovať tých členov vlády, ktorí sú vzdelaní. Lebo ja fakt neviem ktorí. Viete, presne ste podotkol, že nič iné táto vládna koalícia, samozrejme, poslanci, nehovorí, len sa vracia stále do minulosti. Na každú oprávnenú kritiku, ktorá smeruje k tejto vláde a k chodu parlamentu, nepočujeme nič iné, lebo vy vtedy, lebo vy vtedy alebo ešte predtým tí niektorí. Nič iné, len toto dookola počúvame, mantru naučenú, prázdna špajza alebo vy ste vtedy toto a toto urobili, preto my teraz môžme byť takíto diletanti, akí sme, a môžme si robiť, čo chceme. Tak mi to pripadá. Oni od nás, veľmi správne ste povedal, chcú návrhy. Koľkokrát tu zaznieva v Národnej rade, keď sa niektorý z vládnych koaličných poslancov sem uráči mu prísť, povedzte nejaké riešenia, nejaké návrhy. Koľko návrhov sme dali, koľko návrhov veľmi dobrých zákonov sem dala opozícia, koľko ste podporili? Dva: amnestiu zbraní a minule ten vysokoškolský zákon. Iba dva návrhy. Ale hlavná vec, že tu meliete dookola, že chcete nejaké návrhy. Už nebuďte aspoň trápni! Povedzte na rovinu, že neviem, čo povedať, tak poviem, chcem návrhy. A to, aká je situácia na Slovensku, aká je tu atmosféra, ako ľudia tu na seba útočia, to je tiež chyba predchádzajúcich vlád, vážení kolegovia? Nie. To je chyba vaša. Vy nieže že ste nevzdelaní, že plagiátori, že to predtým kritizujete a sami robíte, ale vy sa neviete ani jak ľudsky medzi sebou dohodnúť a prijať nejaké racionálne riešenia. A žiadať od vás nejaký zdravý sedliacky rozum, to je úplná utópia.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 127 poslancov, za 86, proti 9, zdržalo sa 31, nehlasoval.1 Konštatujem, sme schválili vládny návrh novely zákona č. 442/2012 Z. z. o medzinárodnej pomoci a spolupráci pri správe daní. Pristúpime k hlasovaniu o návrhu uznesenia k Programu stability na roky 2022 až 2025, tlač 1013, bod 15 schváleného programu. Prosím predsedu výboru pre financie a rozpočet poslanca Mariána Viskupiča, aby hlasovanie uviedol. (Hlasovanie o Programe stability Slovenskej republiky na roky 2022 až 2025 , tlač 1013.)
Jarjabek, Dušan, poslanec NR SR (2017-12-06):
Ďakujem pekne, za slovo, pán predsedajúci. Ja len veľmi krátko. Skutočne sa treba poďakovať, pán poslanec Číž, za múdre slová na záver tejto schôdze a tešiť sa, že takúto hlúpu schôdzu už nikto nezvolá. V prípade, že by sa ctená opozícia nepoučila a predsa len pokračovala v tejto hlúpej hre, tak dopadne podobne ako dnes. Trápny výbuch. A bola to pre nás všetkých jedna obrovská strata času bez ohľadu na to, či sme z opozície, alebo z koalície. Takže škoda. A, pán poslanec Číž, ešte raz veľmi pekne ďakujem.
Šeliga, Juraj, podpredseda NR SR (2020-05-20):
Ďakujem pekne. Uzatváram možnosť reagovať na pána predsedu. Už ste boli po čase, pán Kamenický, alebo v čase? (Reakcie z pléna.) Hej, hej, dobre. Poprosím pána Suju, nech sa páči.
Košútová, Magda, poslankyňa NR SR (2013-02-06):
Ďakujem pekne za slovo. Pán poslanec Fecko a môj predrečník, ja by som chcela povedať k tomu len toľko, že mám znova taký pocit, že dobrý úmysel sa míňa účinku, vidím tu viacero technických problémov, ako už pred chvíľou spomínal pán Podmanický, a ja si myslím, že je dôležité, aby sa k chovu vyjadrovali hlavne odborníci. A obávam sa toho, a takisto sme to už pri prejednávaní v minulom... (Prerušenie vystúpenia predsedajúcou.)
Janckulík, Igor, poslanec NR SR (2017-09-05):
Vážená pani predsedajúca, vážený pán minister, vážené pani poslankyne, vážení páni poslanci, vážení prítomní, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 617). Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
P. Pelegrini, poslanec: (2008-06-19):
Takže, technicky to nie je dobre navrhnuté riešenie. Keby bolo bývalo navrhnuté lepšie a správne, tak nemám absolútne žiaden problém to podporiť a mestám pomôcť. Žiaľ, toto riešenie, ktoré ste navrhli, absolútne nie je vhodné a z technickej a odbornej stránky aj po konzultácii s gestorským ministerstvom, ktoré tento zákon spravuje, vám to môžem takto zodpovedne povedať. Čiže, to je jediný dôvod, prečo som navrhol nepokračovať v rokovaní. A ak máte tú predtuchu, asi je správna, že zákon do druhého čítania neposunieme. Ja dávam taký malý typ. Ešte na tejto schôdzi v zákone o cestnej premávke je otvorený zákon č. 135 (cestný zákon) už v druhom čítaní, takže, ak si ešte myslíte, že je to tak dobré a správne, skúste ho spokojne predložiť aj v rozprave v druhom čítaní cestného zákona, ešte je jedna možnosť to do cestného zákona dostať. Keby bol dobrý, všetkými desiatimi poprosím aj kolegov zo SMER-u, aby ho podporili. Žiaľ, tá úprava tak, ako je teraz, nie je dobrá a treba to vymyslieť nejakým spôsobom inak. A ja sa čudujem, že ZMOS, taká dôležitá organizácia, ktorá má korektné vzťahy s exekutívou, doteraz neboli schopní nájsť spoločné riešenie tohto problému. My sa to tu síce snažíme nejakým spôsobom riešiť. Žiaľ, zatiaľ sme to nevymysleli tak dobre, aby sme to mohli schváliť v takom znení, v akom to je navrhnuté. Ďakujem.
Laššáková, Jana, podpredsedníčka NR SR (2013-06-18):
Pani poslankyňa Žitňanská za klub SDKÚ – DS. Nech sa páči, máte slovo.
Bugár, Béla, podpredseda NR SR (2018-05-24):
Pán poslanec Dostál.
Laššáková, Jana, podpredsedníčka NR SR (2014-11-10):
Predtým, ako dám slovo písomne prihlásenému pánovi poslancovi Bélovi Bugárovi za MOST – HÍD... (Reakcia z pléna.) Máte procedurálny návrh? (Reakcia z pléna.) Nech sa páči, zapnite pána poslanca Hlinu s procedurálnym návrhom.
Kollár, Boris, predseda NR SR (2021-10-20):
Ďakujem, otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajca? Nech sa páči.
Šalitroš, Radomír, poslanec NR SR (2024-02-13):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-10-11):
Ďakujem. Dávam slovo spoločnému spravodajcovi z výboru pre financie a rozpočet poslancovi Eduardovi Adamčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kočiš, Eduard, poslanec NR SR (2020-07-15):
Ďakujem pekne za slovo, pán predsedajúci. Juraj, veľmi pekne ďakujem za váš prejav, ktorý naozaj nepôsobil, ako keby ho rozprával nejaký promiskuita, ako si sám o sebe povedal, práve naopak, vážim si tvoju úprimnosť, férovosť, chlapský prístup a jednoducho život nenarodeného dieťaťa je tak, ako si povedal vo svojom prejave, tou najvyššou hodnotou, je dôležité, aby sme ho chránili, a vážim si to, čo už povedali viacerí kolegovia z klubu OĽANO, že v tejto otázke, v tejto veľmi citlivej hodnotovej téme má klub OĽANO voľné ruky a hlasovať môže podľa svojho najlepšieho vedomia a svedomia, čoho tvoj prejav bol jasným dôkazom. Viem, že tieto tvoje slová sa kolegom, ktorí sú viac-menej orientovaní na tú liberálnu stránku, nepočúvali veľmi ťažko, nepočúvali sa im príjemne, ale musím povedať, že aj ten najväčší liberál z mojich úst nikdy nebude označovaný za zlého človeka alebo za nejakého pokrytca, pretože má iný názor. Ja sa budem všemožne snažiť jeho názor opraviť, usmerniť, aby si z mojej reči, z tvojej reči, z reči nás, ktorí naozaj tento život chceme chrániť, budeme chrániť, budeme preto robiť naozaj všetko v rámci legislatívnej možnosti a v rámci nejakej osobnej statočnosti a osobného príkladu, aby sme tento zákon, ktorý, si myslím, že je dobrý, je veľmi dobrý, posunuli do druhého čítania a v prípade ho ešte o nejaké pozmeňujúce návrhy vylepšili. Veľmi pekne ďakujem za tvoj prejav.
M. Kotian, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 10. júna 2009 a v gestorskom výbore do 12. júna 2009.
Hort, Milan, podpredseda NR SR (2010-10-14):
Ďakujem pekne. Pani poslankyňa, skúste skôr sa prihlásiť, nie až keď chcem ukončiť diskusiu. Nech sa páči, môžte reagovať na faktické poznámky.
Paška, Pavol, predseda NR SR (2013-05-17):
(Hlasovanie.) 134 prítomných, 84 bolo za, 9 proti, 41 sa zdržalo. Schválili sme vládny návrh zákona o Národnom zdravotníctvom informačnom systéme. Pán poslanec Valocký uvedie hlasovanie o uznesení k návrhu na zvolenie členov Dozornej rady Úradu pre dohľad nad zdravotnou starostlivosťou . Je to tlač 479.
Pellegrini, Peter, predseda NR SR (2015-02-06):
Ďakujem. S faktickou poznámkou pán poslanec Martvoň, nech sa páči.
Poliačik, Martin, poslanec NR SR (2017-05-16):
Ďakujem. Upozorňujem členov výboru pre nezlučiteľnosť funkcií, že zasadáme dnes 12.30 v tradičnej miestnosti.
Pročko, Jozef, poslanec NR SR (2020-06-04):
Ďakujem. Erik, hovoril si, že je všetko dohodnuté dopredu. No ja ti za 53 poslancov môžem povedať, OĽANO, že nič sme si dopredu nedohodli. Tá voľba, ktorá nie je otvorená, teda je otvorená, ale nie tajná, je preto, Erik, aby sa tu nemohlo korumpovať, aby niekto nemohol dávať obrovské milióny za to, aby niekto v tajnej voľbe volil niekoho, kto je nečestný, nemorálny a je to človek, ktorý sa za peniaze dá skorumpovať ako Trnka, ktorý si s Počiatkom, s vašim ministrom financií rozprávali o tom, ako ste, ako niekto tu ukradol miliardy. Spomínal si tu Zimbabwe, Erik, dvakrát, ale Zimbabwe, Erik, vieš, tam sa nekorumpovalo sudcovia ako Kočner ako u nás, takže Zimbabwe nespomínaj. Povedal si, že sa stavíš o čokoľvek s pánom Šeligom. Je tak, Erik, stavíš sa o čokoľvek s hocikým? Áno? Dobre. Tak ja sa s tebou chcem staviť, keď nebude Lipšic prokurátorom, tak odídeš zo SMER-u, keď bude, odídem ja z OĽANO. Súhlasíš? (Reakcie z pléna a smiech v sále.) A posledné, Erik, povedal si tu... (Ruch v sále.) Môžete ma počúvať, pán... Jak sa volá ten, čo ide zo SMER-u preč? (Smiech v sále.) Pellegrini, prosím vás, rozprávam sa s pánom... (Smiech v sále.) Bárs by ma počul. (Smiech v sále.) A na záver si povedal (ruch v sále), prosím ťa... (Ruch a smiech v sále.) Môžte mi zastaviť, lebo, lebo toto chcem rozprávať s pánom... Jéžiši! Eričku, vieš, prečo odišla pani Remiášová? Lebo si tu rozprával, že sa nemajú, že sa majú obhajovať obete. Eričku, a vaša strana s mečiarovcami tu roky nevyšetrila vraždu človeka, tak ty mi tu nič nerozprávaj. Ďakujem. (Potlesk.)
Paška, Jaroslav, poslanec NR SR (2018-09-17):
Ďakujem za slovo, vážený pán predsedajúci. Vážený pán poslanec Vašečka, rozumiem vášmu vystúpeniu a myslím si, že naozaj je to vec, o ktorej by sme mali veľmi seriózne hovoriť. A napriek tomu si aj uvedomme, že sme v civilizovanej spoločnosti a že naši partneri z SaS majú právo nastoľovať problémy a ich videnie sveta, rešpektujeme to, ale chcel by som len pripomenúť, že takých ľudí, ktorí si o sebe myslia, že sú zviera, prípadne, že sú Napoleon, ale prípadne niekto iný, máme v Pezinku dostatočne veľa. Takže netreba tomu venovať politickú rozpravu, ale naozaj troška inú odbornú rozpravu. A bolo by dobré, keby aj témy, ktoré budeme prerokovávať v parlamente a ktoré rokujeme v parlamente, boli skorej politické ako tie, ktoré majú podrobne riešiť medicínski odborníci. (Potlesk.)
Paška, Pavol, predseda NR SR (2012-06-21):
Pán poslanec Kollár.
Bugár, Béla, podpredseda NR SR (2017-10-13):
Prerušujem rokovanie o tomto bode programu a za chvíľočku pristúpime k hlasovaniam. (Krátka technická prestávka.) (Po prestávke.)
Laurenčík, Milan, podpredseda NR SR (2020-07-14):
Prosím, prezentujme sa a hlasujme. (Hlasovanie.) Prítomných 143, za 91, proti 41, zdržalo sa 9, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pán spravodajca, ďalšie návrhy.
Grendel, Gábor, podpredseda NR SR (2020-11-04):
Chcete reagovať, pán podpredseda, na faktickú? Nie. O slovo ešte požiadal pán podpredseda Národnej rady Laurenčík. Nech sa páči, máte slovo.
Kočiš, Eduard, poslanec NR SR (2020-09-22):
Ďakujem pekne za slovo, pán predsedajúci. Pán kolega Mazurek tu veľmi jasne, veľmi výstižne a veľmi pragmaticky poukázal na najväčší problém a to je problém toho, ako vyššie územné celky hospodária s peniazmi daňových poplatníkov, resp. ako nehospodárne hospodária. To znamená, platy niektorých županov, niektorých zástupcov župana, ako je to v Banskej Bystrici, čiže firma Lunter a syn, ktorá podľa všetkých dostupných informácií, ktoré sú verejne dohľadateľné, jednoducho takéto platy, aký, ako majú títo dvaja páni, otecko a synáčik, tak to im môžu závidieť naozaj všetci, ktorí tu sedíme. Jednoducho je to nehorázne, je to proti tomu, čo vlastne hlásali na začiatku, porazme toho strašného nechutného Kotlebu, pretože on tam zamestnal manželku, on tam zamestnal brata, on tam zamestnáva, ja neviem, straníkov, sympatizantov, kadekoho, ale to B už nepovedali, že títo ľudia tam pracovali za minimálne mzdy, kdežto títo páni, len ako pristúpili k tomuto korytu, jednoducho ich nenažranosť nepoznala hraníc, nepoznala medzí. A teraz stále budú vystupovať ako tí najväčší chudáci, ako tí najväčší bojovníci proti tomu strašnému Kotlebovi. Ale ja naozaj sa pýtam, že kde je tá principiálnosť, kde všetci sú tí politici, ktorí podporovali pána Luntera v jeho víťaznom, víťazoslávnom boji Marianovi Kotlebovi, či sa teraz za jeho konanie, za jeho činy, za jeho prehrešky nehanbia. Ak by som dal hlas a podporoval takéhoto človeka, ktorý naozaj vykráda a rozkráda financie vyššieho územného celku v Banskej Bystrici, je mi z toho naozaj smutno. Ďakujem pekne.
Bugár, Béla, podpredseda NR SR (2011-09-14):
Podľa § 28 rokovacieho poriadku o slovo sa hlási pán minister vnútra. Pán minister Lipšic, máte slovo. A, samozrejme, pán navrhovateľ, pán poslanec Paška, sa tiež hlási potom, predpokladám, že po faktických poznámkach, o slovo.
V. Veteška, podpredseda NR SR: (2007-05-10):
Siedma otázka, položila ju pani poslankyňa Tóthová ministrovi kultúry pánovi Maďarovičovi. Otázka znie: „Malo ministerstvo kultúry vplyv na slávnostné otvorenie SND? Považujete výber pozvaných (neboli pozvaní predsedovia výborov NR SR na otvorenie) za protokolárne zvládnutý a program 1. a 2. dňa za reprezentatívny?“
Rošková, Ľubica, poslankyňa NR SR (2012-12-05):
Pán predseda, schválili sme pozmeňujúce a doplňujúce návrhy, preto predkladám návrh na prerokovanie návrhu zákona v treťom čítaní ihneď.
Zmajkovičová, Renáta, podpredsedníčka NR SR (2012-11-30):
S reakciou pán poslanec Kaník.
Viskupič, Jozef, poslanec NR SR (2016-10-25):
Ďakujem, pán predsedajúci. Myslím si, že tam, kde si hovorila o tom, akým spôsobom sa dajú verbálne slová alebo ústny prejav doložiť nejakou názornou pomôckou, som mal v piatok ešte využiť túto možnosť, pretože som sa snažil povedať o 21 bodoch, ktoré by mohla obsahovať novela rokovacieho poriadku, a neobsahuje ich. A dnes som sa ešte dozvedel, že poslanec, ktorý tu sedel ešte donedávna, volá sa pán Kvorka, to mal za rozprávanie o nesmrteľnosti chrústa. Čiže mal som to využiť, aby aj taký výrazný človek, ako pán Kvorka je, pochopil, že novela rokovacieho poriadku, ktorá je na stole, nič nerieši, vytvára obrovské množstvo otáznikov a obrovské množstvo problémov. A tie veci, ako je napríklad to, čo od nás žiada v rámci prijímania Európska únia, to, čo od nás žiada Európska centrálna banka, to, aby sme vystužili poslanecký mandát napríklad inštitútom menšinového alebo individuálneho poslaneckého prieskumu, to, aby sme zriadili vyšetrovacie výbory, jemu pripadá ako rozprávanie o nesmrteľnosti chrústa. Neviem, akým iným spôsobom sa dá zvýrazniť to, že rokovací poriadok má svoje úskalia, je a bola snaha ho meniť, ale to, čo predložili navrhovatelia, viac problémov vytvorilo, ako reálne vyriešilo. A akýkoľvek, kozmetická úprava alebo pozmeňovať pozmeňovák... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-08-03):
Pán poslanec, ale, prosím vás, reagujte na vystúpenie na vystúpenie pani poslankyne, nie na pána ministra.
Hlina, Alojz, poslanec NR SR (2014-10-15):
Ďakujem vám veľmi pekne. Teraz to nepochopte osobne, ale možno by neškodilo, (rečník si odkašľal) pardon, keby ste teraz takému pánovi Blahovi si nechali spraviť nejakú ideologickú prednášku, ono to má zmysel. Viete, lebo ja naozaj poviem, jak v tej reklame, tu už nikto nič negarantuje. Tak vy ste socialisti, ľudia práce, vy by ste mali proste sa fotiť s čakanom a s montérkami ako proste a rozprávate tu o podpore obchodu. Viete, prepáčte, ťažko, naozaj ťažko, keď nevidíte v tom logiku, že aká je v tom logika, keď ju nevidíte ideologicky, hej, tak potom ťažko ja vám budem hovoriť, že v čom je logicky, keď ju nechápete ani ideologicky, lebo niekedy ideológia presahuje logiku, hej? Tak naozaj potom ja sa vzdávam tej ambície to vysvetliť. Možno by to pomohlo u pána Blahu, že by vám povedal, že čo sú ľudia práce, či obsluha solária je ľudia práce. Dobre? Či zlievať, lebo viete, ja som zlievač a to, také tie povestné obrazy socialisticko-realistické, toho odpichára v tej VSŽ, to sa inšpirujte a na druhej strane si postavte obsluhu turbo solária. No však toto som chcel tým povedať, možno ideologicky. Ja len chcem povedať, pán minister mi povedal, že keď som odchádzal, že kto požiadal, dostal. Ak je to teda tak, že kto požiadal, dostal, tak je to, (reakcia z pléna) splnil podmienky. No, tak je to potom ešte horšie, ako sme si mysleli. Chápete? Lebo ja normálne mám strach z toho, že my sme na tom naozaj už tak zle, že tu už tí ľudia ani nechcú tu, lebo nemajú za čo, alebo na čo, že už tak je to, že už iba tí exekútori pýtajú tú dotáciu, lebo tým toľko tej roboty pribúda a naozaj, že my sme už tak zdecimovaní, normálne zdecimovaní, že už ani nepýtajú. To je už horšie, ako som si myslel.
R. Raši, minister zdravotníctva SR: (2009-12-01):
Z dôvodu, že hrozia hospodárske škody v súvislosti s prebiehajúcou globálnou ekonomickou a finančnou  krízou je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady navrhnúť Národnej rade Slovenskej republiky, aby sa uzniesla na skrátenom legislatívnom konaní o vládnom návrhu zákona, ktorým sa dopĺňa zákon č. 581/2004 Z. z. a zákon č. 580/2004 Z. z. Cieľom zlúčenia Všeobecnej zdravotnej poisťovne, a. s., a Spoločnej zdravotnej poisťovne je vytvorenie jednej štátnej zdravotnej poisťovne, ktorá bude garanciou stability a istoty pre poistencov i poskytovateľov zdravotnej starostlivosti a nástrojom realizácie sociálnej politiky štátu. Od procesu zlúčenia sa očakáva úspora v oblasti bežných výdavkov na prevádzkovú činnosť po ukončení procesu zlúčenia a konsolidácie ročnú úsporu na úrovni 17 % celkových prevádzkových výdavkov. Touto legislatívnou úpravou ide takisto o zosúladenie zákona č. 580/2004 Z. z. s odsúhlaseným zákonom o štátnom rozpočte Slovenskej republiky na rok 2010. Vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
Hort, Milan, podpredseda NR SR (2010-11-04):
Ďalej s faktickou poznámkou je prihlásený pán poslanec Ondrej Matej.
Turčanová, Andrea, poslankyňa NR SR (2023-12-15):
Ďakujem. Pán poslanec Krajčí upozornil hlavne na výmenu na Úrade pre dohľad nad zdravotnou starostlivosťou, ale ja sa obávam, že tuná vlastne ide o uchopenie absolútnej moci a ovládnutie všetkých ústredných orgánov štátnej správy nevynímajúc, s tým, že sa obmedzí kompetencia prezidenta vymenovávať týchto predsedov štátnych úradov. A tak ma napadá len jedno, že ide o takzvanú z môjho pohľadu úplnú uzurpáciu štátnej moci a čakám len, kedy príde ďalší návrh na skrátené legislatívne konanie, ktorý sa bude týkať zákona o vedúcej úlohe strany SMER v spoločnosti. Ďakujem.
Kosová, Ingrid, poslankyňa NR SR (2024-02-06):
Ďakujem za slovo a želám všetkých príjemný štart do ďalšieho týždňa. Ja ďakujem aj tebe, Vierka, za tvoj naozaj veľmi podnetný príspevok a keď si rozprávala o segregácii a o situácii rómskych detí na Slovensku, tak mi hneď napadlo, že sa tu vlastne už dlhé desaťročia deje veľký podvod a korupcia, ktorá je týmto štátom páchaná na úkor rómskych detí a respektíve na úkor chudoby. A celé mi to pripadá, smiešne asi nie je to správne slovo, ale úplne až katastrofálne a hrozné, že v tomto rozmedzí alebo v tejto aktuálnej situácii, kedy čelíme za segregáciu infringementu a dokonca žalobe od Európskej komisie, tak splnomocnenec vlády pre rómske komunity, splnomocnenec tejto vlády sa nechá počuť, že plánuje uvoľniť princípy 3D, to znamená destigmatizácie, degetoizácie a desegregácie, a aby povolil teda stavanie budov a nových škôl v blízkosti rómskych komunít. Čiže cielene chce podporovať segregáciu zrejme. Ale vôbec sa niet čo čudovať, pretože táto už štvrtá vláda Roberta Fica je vlastne známa tým, že neustále podporuje a je vlastne zodpovedná za to, že tu na Slovensku máte tzv. inštitucionálny rasizmus. A dôvodom, príčinou toho je možno, alebo aj dôsledkom toho je fakt to, čo sa vyjadril teda v Davose, ale nielen to, určite ste možno zachytili, že vláda na svojom výjazdovom rokovaní vlády sa chystá podporovať kamerový systém v obciach, kde je zvýšená kriminalita. A čo sa nestalo? Samozrejme, je to v tých obciach, kde je vyšší počet Rómov. Tak takýmto spôsobom sa teda stavajú k tej kriminalite, ktorú spomínal pán Ledecký. Miesto toho, by ale... To už nesti... (Prerušenie vystúpenia časomerom.)
Žiga, Peter, poslanec NR SR (2011-03-25):
Ďakujem pekne, pán predseda. Pán poslanec Záhumenský veľmi jasne definoval tú problematiku tohto zákona a aj veci, ktoré sú predmetom, ktorý rieši tento zákon, a to nevyváženého vzťahu medzi dodávateľmi a odberateľmi, teda výrobcami a obchodnými reťazcami. Vnímam aj diskusiu kolegov poslancov z koalície, ktorí podobne ako my v opozícii, ktorí máme skúsenosť s obchodovaním s obchodnými reťazcami, vnímame túto nevyváženosť vzťahu a vnímame aj to, že obchodné reťazce gniavia slovenských prvovýrobcov aj výrobcov komerčného tovaru. Nerozumiem komentáru pána bývalého štátneho tajomníka Chrena, ktorý od akademického stola, bez akýchkoľvek skúseností s touto problematikou z praxe komentuje spoza zeleného stola analyticky, ako tieto vzťahy fungujú. Choďte si to vyskúšať na trh, uvidíte, ako to funguje, a potom môžte komentovať. Pán minister, vyzývam vás, máte všetky legislatívne aj výkonné nástroje moci k tomu, aby ste chránili slovenských prvovýrobcov poľnohospodárskeho a komerčného charakteru, aby ich obchodné reťazce nelikvidovali. Ďakujem pekne.
Blanár, Juraj, podpredseda NR SR (2022-11-08):
Prezentujme sa a hlasujme o postúpení zákona do tretieho čítania. (Hlasovanie.) Prítomných 136 poslancov, za návrh hlasovalo 114, proti nebol žiaden, zdržali sa 21, nehlasoval 1. Konštatujem, že sme v treťom čítaní . Otváram rozpravu. Kto sa hlási do rozpravy? Pán predseda Vašečka. Pán predseda Vašečka, ste prihlásený do rozpravy? (Reakcie z pléna.) Pán poslanec, dajte mi chvíľočku čas, preverím, že či je to tak, ako ste uvádzali. (Predsedajúci telefonoval internou linkou.) Takže, pán predseda Vašečka, všetko je v poriadku, len na tabuli bola nesprávna informácia. Uvedené to bolo správne. Takže ešte raz sa pýtam, kto sa hlási do rozpravy. Nikto. Uzatváram možnosť, uzatváram týmto rozpravu. A poprosím, pani spravodajkyňa, uveďte záverečné hlasovanie.
Adamčík, Eduard, poslanec NR SR (2016-06-07):
Ďakujem, pán predsedajúci. Pán poslanec Matovič, myslím si, že na tomto svete je spravodlivý iba Boh. Vaša spravodlivosť sa mi podobá k tomu bezhlavému jazdcovi v poslednej dobe, čo uháňal pred sanitkou a tvrdil, že on jej robil cestu, tak to tak podobne to vyzerá s vami, aj s vašou spravodlivosťou. Divadlo nič nevyrieši. Ja nič nezakrývam, ani neobhajujem pána Bašternáka, ja som povedal na finančnom výbore, ako sa toto má riešiť. Myslím si, že spôsob, ktorý ste tu predviedli, včítane vašich kolegov z vášho poslaneckého klubu, že nie je dôstojný. A poviem prečo. Ak ste taký veriaci, lebo som vás videl na Levočskej Hore aj s manželkou, aj s deťmi, tak potom ako môžete niekoho oslovovať satan a diabol? A toto sa vám páči, kresťanskí aktivisti z OĽ? To toto je vhodný spôsob? Vy nie ste sudca, iba Boh môže súdiť a tu na tejto zemi je určené, ako spravodlivosti treba dať zadosť. Apelovali ste na moju profesionálnu prax. Tak áno, prax ma naučila, že treba zachovať prezumpciu neviny, že treba, netreba prejudikovať veci tak, ako vy. A bolo tu mnoho káuz na Slovensku, ktoré už boli uzavreté a nakoniec skončili úplne ináč. Myslím si, že vyšetrovať majú ľudia, ktorí sú na to určení zo zákona a majú na to kompetenciu. Ďakujem. (Potlesk.)